आईबीएन7 और आउटलुक के लिए पत्रकार पुष्प शर्मा की तहकीकात अब एक ऐसे मुकाम पर थी जहां बाबा शंकरदेव के करीबी शक के घेरे में आए। पुलिस अफसरों ने खुलासा किया कि खुद 80 बरस के बाबा शंकरदेव ने भले ही आश्रम का अधिकार बाबा रामदेव को दे दिया था लेकिन वीटो पॉवर यानि अंतिम फैसला लेने का हक उन्होंने अपने ही पास रखा था। क्या पुलिसवाले यहां कोई साजिश सूंघ रहे थे, अगर उन्हें साजिश की भनक लगी थी तो उन्होंने जांच क्यों नहीं की। एसएस सावंत उस समय हरिद्वार के कनखल के एसएचओ थे। आज वे रुड़की भगवानपुर में एसएचओ हैं।